turjo4nis/wikipedia-bn-dump-20250701 huggingface dataset:
গ্ঝান-ফান-ছোস-ক্যি-স্নাং-বা

গ্ঝান-ফান-ছোস-ক্যি-স্নাং-বা () (১৮৭১-১৯২৭) তিব্বতের র্ন্যিং-মা ধর্মসম্প্রদায়ের র্দ্জোং-গ্সার বৌদ্ধবিহারে খাম-ব্যেদ মহাবিদ্যালয়ের প্রতিষ্ঠাতা ও প্রথম প্রধান ছিলেন। এছাড়া তিনি তিব্বতের র্দ্জোগ্স-ছেন বৌদ্ধবিহারের শ্রী সিংহ মহাবিদ্যালয়ের উনিশতম প্রধান ছিলেন।

সংক্ষিপ্ত জীবনী 
গ্ঝান-ফান-ছোস-ক্যি-স্নাং-বা ১৮৭১ খ্রিষ্টাব্দে তিব্বতের একটি যাযাবর পরিবারে জন্মগ্রহণ করেন। যৌবনে তিনি বাড়ী ছেড়ে ও-র্গ্যান-ব্স্তান-'দ্জিন-নোর-বু () নামক এক বৌদ্ধ লামার নিকট তেরো বছর ধরে বোধিসত্ত্বচর্যাবতার, মূলমধ্যমককারিকা, প্রজ্ঞাপারমিতা, অভিধর্মকোশ, মহাযান সূত্রালঙ্কারকারিকা, গুহ্যগর্ভতন্ত্র, সংস্কৃত ব্যাকরণ, জ্যোতিষশাস্ত্র প্রভৃতি বিভিন্ন বিষয় সম্বন্ধে শিক্ষালাভ শুরু করেন। র্দ্জোং-গ্সার-ম্খ্যেন-ব্র্ত্সে-ছোস-ক্যি-ব্লো-গ্রোস () নামক বৌদ্ধ লামা তাকে র্গ্যাল-স্রাস-গ্ঝান-ফান-ম্থা'-য়াস-'ওদ-জের () নামক র্দ্জোগ্স-ছেন বৌদ্ধবিহারের শ্রী সিংহ মহাবিদ্যালয়ের প্রতিষ্ঠাতার পুনর্জন্ম রূপে চিহ্নিত করেন। এছাড়া তিনি 'জাম-ম্গোন-ব্লো-গ্তের-দ্বাং-পো () নামক সা-স্ক্যা ধর্মসম্প্রদায়ের এক বৌদ্ধ ভিক্ষুর নিকট মার্গফল সম্বন্ধে শিক্ষালাভ করেন। ও-র্গ্যান-ব্স্তান-'দ্জিন-নোর-বুর মৃত্যর পরে তিনি গেমাং বৌদ্ধ আশ্রমের দায়িত্ব গ্রহণ করেন। থুব-ব্স্তান-ছোস-ক্যি-র্দো-র্জে () নামক পঞ্চম র্দ্জোগ্স-ছেন-গ্রুব-দ্বাং উপাধিধারী অবতারী লামার আমন্ত্রণে তিনি শ্রী সিংহ মহাবিদ্যালয়ের উনিশতম প্রধানের দায়িতে গ্রহণ করেন। এই মহাবিদ্যালয় থেকে অবসরের পর র্দ্জোং-গ্সার-ম্খ্যেন-ব্র্ত্সে-ছোস-ক্যি-ব্লো-গ্রোসের আমন্ত্রণে তিনি ১৯১৮ খ্রিষ্টাব্দে র্দ্জোং-গ্সার বৌদ্ধবিহারে খাম-ব্যেদ () মহাবিদ্যালয় স্থাপন করে দুই বছর ধরে এই মহাবিদ্যালয়ের প্রথম প্রধানের দায়িত্ব পালন করেন। এছাড়া তিনি তিব্বত, ভুটান, সিক্কিমের বহু বৌদ্ধবিহার ও মহাবিদ্যালয়ে শিক্ষাপ্রদান করেন। তিনি বোধিসত্ত্বচর্যাবতার, মূলমধ্যমককারিকা, অভিধর্মকোশ, মধ্যমকাবতার, চতুঃশতক প্রভৃতি বিখ্যাত ভারতীয় বৌদ্ধ গ্রন্থের ওপর টীকাভাষ্য এবং তার শিক্ষক ও-র্গ্যান-ব্স্তান-'দ্জিন-নোর-বুর জীবনী রচনা করেন। তার অসাধারণ পাণ্ডিত্যের জন্য তিনি তিব্বতে সাংস-র্গ্যাস-গ্ঝান-ফান () বা বুদ্ধ ঝেনপেন নামে পরিচিত ছিলেন।

আরো পড়ুন
Nyoshul Khenpo. 2005. A Marvelous Garland of Rare Gems. Richard Barron, trans. Junction City, California: Padma Publication, pp. 492–499.

১৮৭১-এ জন্ম
১৯২৭-এ মৃত্যু
শ্রী সিংহ মহাবিদ্যালয়ের প্রধান
ইলিয়াস কান্ধলভি

মুহাম্মদ ইলিয়াস কান্ধলভি ছিলেন ভারতের একজন ইসলামি পণ্ডিত। তিনি ১৮৮৫ সালে ব্রিটিশ ভারতের যুক্তপ্রদেশের কান্ধলা নামে একটি ছোট শহরে জন্ম গ্রহণ করেন। সাধারণ মুসলিমদের মধ্যে ইসলামি নীতি ও আদর্শের ঘাটতিজনিত কারণে ১৯২০ এর দশকে তিনি তাবলিগ জামাত নামে একটি নিরেট সংস্কারবাদী আন্দোলনের সূচনা করেন। এই আন্দোলন ইসলামের মৌলিক মূল্যবোধ প্রচার করে এবং সকল মুসলিমকে নামাজ, রোজাসহ অন্যান্য ইবাদতের কুরআন-সুন্নাহ সমর্থিত সহিহ পদ্ধতি শিক্ষা দেয়ার কাজ করে। এর সদস্যদের সকল কার্যক্রম ধর্মপ্রণোদিত ও সেচ্ছায় সম্পাদিত হয়। সেই সাথে অন্যান্যদের এতে যোগ দিতে উৎসাহ দেয়া হয়। বিশৃংখলা দূরে রাখতে তাবলিগ জামাতে রাজনীতি ও মতভেদপূর্ণ ফিকহি বিষয় নিয়ে আলোচনা করা হয় না। তার মৃত্যুর পর মুহাম্মদ ইউসুফ কান্ধলভি তাবলিগ জামাতের আমির নিযুক্ত হন। মাওলানা ইলিয়াস রহ. ও তাঁর দীনি দাওয়াত তার একটি জীবনী গ্রন্থ।

তথ্যসূত্র

বহিঃসযোগ 
 
 
 
 
 

মুসলিম পণ্ডিত
ইসলামবাদ
ভারতীয় সুফি
১৮৮৫-এ জন্ম
১৯৪৪-এ মৃত্যু
দেওবন্দি ব্যক্তি
ক্বারী
মাহমুদ হাসান দেওবন্দির ছাত্র
তাবলিগ জামাতের ব্যক্তি
ভারতীয় সুন্নি মুসলিম পণ্ডিত
আলুটিলা গুহা

আলুটিলা গুহা বাংলাদেশের পার্বত্য জেলা খাগড়াছড়িতে অবস্থিত একটি প্রাকৃতিক গুহা। গুহাটিকে আলুটিলা রহস্যময় গুহাও বলা হয়। স্থানীয়রা একে বলে মাতাই হাকর।

বর্ণনা 
বাংলাদেশের খাগড়াছড়ি জেলার মাটিরাঙ্গা উপজেলায় মূল শহর হতে ৭ কিলোমিটার পশ্চিমে সমুদ্র সমতল হতে ৩০০০ ফুট উচ্চতা বিশিষ্ট আলুটিলা বা আরবারী পাহাড়ে আলুটিলা গুহা অবস্থিত। এটি মূলত আলুটিলা পর্যটন কেন্দ্রের অভ্যন্তরে অবস্থিত। আলুটিলা পর্যটন কেন্দ্রে প্রবেশ করতে সাপ্তাহিক ছুটির দিনগুলোতে আপনাকে ৫০ টাকার টিকিট কেটে প্রবেশ করতে হবে। স্থানীয়রা একে বলে মাতাই হাকড় বা দেবতার গুহা। এটি খাগড়াছড়ির একটি নামকরা পর্যটন কেন্দ্র। এই গুহাটি খুবই অন্ধকার ও শীতল। কোন প্রকার সূর্যের আলো প্রবেশ করে না বলে টর্চের আলো বা মশাল নিয়ে ভিতরে প্রবেশ করতে হয়।
সুড়ঙ্গের তলদেশ পিচ্ছিল এবং পাথুরে ও এর তলদেশে একটি ঝর্ণা প্রবহমান। গুহাটি দেখতে অনেকটা ভূ-গর্ভস্থ টানেলের মত যার দৈর্ঘ্য প্রায় ৩৫০ ফুট। গুহাটির এপাশ দিয়ে ঢুকে ওপাশ দিয়ে বের হতে আনুমানিক ১০ থেকে ১৫ মিনিট সময় লাগে। গুহাটির উচ্চতা মাঝে মাঝে খুব কম হওয়ায় নতজানু হয়ে হেটে যেতে হয়।

চিত্রশালা

তথ্যসূত্র

বহিঃসংযোগ 
 https://www.youtube.com/watch?v=gIsSqGKuUy0

বাংলাদেশের গুহা
খাগড়াছড়ি জেলা
অ্যালুমিনিয়াম সালফেট

অ্যালুমিনিয়াম সালফেট একটি রাসায়নিক যৌগ, যার সংকেত Al2(SO4)3। এটা পানিতে দ্রবণীয়। প্রধানত পানীয় জল পরিশোধনে একটি এজেন্ট হিসেবে এটি ব্যবহার করা হয়। কাগজ উৎপাদনেও এর ব্যবহার রয়েছে।

অ্যালুমিনিয়াম সালফেট কখনও-কখনও ফটকিরির একটি ধরন হিসাবে উল্লেখ করা হয়। এর নির্জল ফর্ম প্রাকৃতিকভাবে আগ্নেয় পরিবেশে একটি বিরল খনিজ ’millosevichite’ হিসেবে পাওয়া যায়।

প্রস্তুতি 

সালফিউরিক অ্যাসিডের সাথে অ্যালুমিনিয়াম হাইড্রক্সাইড যুক্ত করে অ্যালুমিনিয়াম সালফেট তৈরি করা যেতে পারে।

2Al(OH)3 + 3H2SO4 → Al2(SO4)3·6H2O

অথবা সালফিউরিক অ্যাসিড দ্রবনের মধ্যে অ্যালুমিনিয়াম ধাতু গরম করে তৈরী করা যেতে পারে।

 2Al(s) + 3H2SO4 → Al2(SO4)3 + 3H2 (g)

ব্যবহারসমূহ 

অ্যালুমিনিয়াম সালফেট পানি পরিশোধনে, রঞ্জনবিদ্যায় এবং প্রিন্টিং টেক্সটাইলে ব্যবহৃত হয়।

বৃহৎ পরিমাণ নিরপেক্ষ বা সামান্য ক্ষারীয় জলে অ্যালুমিনিয়াম সালফেট দ্রবীভূত হলে, অ্যালুমিনিয়াম সালফেট অ্যালুমিনিয়াম হাইড্রক্সাইড, Al(OH)3 এর একটি অধ:ক্ষিপ্ত জাউতুল্য উৎপাদন করে। রঞ্জনবিদ্যা এবং কাপড় প্রিন্টিং এর কাজে  অধ:ক্ষিপ্ত জাউতুল্য সাহায্য করে।

অ্যালুমিনিয়াম সালফেট কখনও কখনও মাটির pH নিয়ন্ত্রণে ব্যবহার করা হয়। অধ: ক্ষিপ্ত অ্যালুমিনিয়াম হাইড্রক্সাইড এবং লঘু সালফিউরিক এসিড প্রস্তুতের জন্য ইহাকে হাইড্রলাইজড করা হয়। যা মাটির pH এর মাত্রা পরিবর্তনে সাহায্য করে।

অ্যালুমিনিয়াম পটাশিয়াম সালফেট সাধারণত বেকিং পাউডারে পাওয়া যায়।

নির্মাণ শিল্পে এটি কংক্রিটের জলরোধক এবং বেগবর্ধক এজেন্ট হিসেবে ব্যবহৃত হয়। অগ্নি যুদ্ধে একটি ফোমিং এজেন্ট হিসেবে এটি ব্যবহৃত হয়।

রাসায়নিক বিক্রিয়ার 

অ্যালুমিনিয়াম সালফেট সোডিয়াম কার্বনেটের সঙ্গে বিক্রিয়া করে কার্বন ডাই অক্সাইড এর অগ্নি নির্বাপক ফেনা উৎপাদন করে।

Al2(SO4)3 + 6 NaHCO3 → 3 Na2SO4 + 2 Al(OH)3 + 6 CO2

তথ্যসূত্র

পাদটিকা

Notations

বহিঃসংযোগ 
 আন্তর্জাতিক রাসায়নিক নিরাপত্তা কার্ড 1191
 রাসায়নিক বিপদ থেকে NIOSH পকেট গাইড
 কে খাদ্য যুত সিরিজ নং 12
 অ্যালুমিনিয়াম ও স্বাস্থ্য
 কানাডা ফ্যাক্ট শীট সরকার এবং অনবরত জিজ্ঞাসিত প্রশ্ন: অ্যালুমিনিয়াম সল্টস

অ্যালুমিনিয়াম যৌগ
সালফেট
অক্সিজেন যৌগ
পানি শোধন
ই-সংখ্যায়িত খাদ্যে সংযোজিত দ্রব্য
বিশ্ব ট্রেড ইউনিয়ন ফেডারেশন

বিশ্ব ট্রেড ইউনিয়ন ফেডারেশন বা ডব্লিউএফটিইউ হল ট্রেড ইউনিয়নগুলির একটি আন্তর্জাতিক ফেডারেশন। আন্তর্জাতিক ট্রেড ইউনিয়ন ফেডারেশনকে প্রতিস্থাপন করতে এটি ১৯৪৫ সালে প্রতিষ্ঠিত হয়। এটির উদ্দেশ্য ছিল জাতিসংঘের মতো করে, সারা দুনিয়ার ট্রেড ইউনিয়নগুলোকে একটি একক আন্তর্জাতিক সংগঠনে একত্রিত করা। দ্বিতীয় বিশ্বযুদ্ধ পরবর্তীকালে মার্শাল পরিকল্পনাকে সমর্থন করা প্রসঙ্গে বিতর্ক তৈরি হলে মুক্ত বাণিজ্য ইউনিয়নসমূহের আন্তর্জাতিক কনফেডারেশন গঠন করতে পাশ্চাত্যের কিছু ট্রেড ইউনিয়ন ১৯৪৯ সালে এটি ত্যাগ করে। ফলে ১৯৪৯ সালের পর প্রাথমিকভাবে এটি সাম্যবাদী দলগুলোর প্রতি সহানুভূতিশীল বা সংযুক্ত ট্রেড ইউনিয়নসমূহের সংগঠনে পরিণত হয়। স্নায়ু যুদ্ধের প্রেক্ষাপটে, ট্রেড ইউনিয়নসমূহের বিশ্ব ফেডারেশন প্রায়ই সোভিয়েত ফ্রন্ট সংগঠন হিসেবে চিত্রিত হতো। সোভিয়েত ইউনিয়নের সংগে মতাদর্শিক পার্থক্যের কারণে যুগোস্লাভিয়া এবং চীনেরসহ সেই ইউনিয়নগুলোর অনেকগুলোই পরবর্তীকালে WFTU পরিত্যাগ করে।

তথ্যসূত্র

পুস্তক 
 Fabio BERTINI, Gilliatt e la piovra. Il sindacalismo internazionale dalle origini ad oggi (1776-2006), Roma, Aracne, 2011

বহিঃসংযোগ 
 

১৯৪৫-এ প্রতিষ্ঠিত সংগঠন
বিশ্ব ট্রেড ইউনিয়ন ফেডারেশন
প্রাগভিত্তিক সংগঠন
এথেন্সভিত্তিক সংগঠন
আন্তর্জাতিক ও আঞ্চলিক ইউনিয়ন ফেডারেশন
বুশৌ ১

বুশৌ ১ (অর্থাৎ- এক) এক দাগবিশিষ্ট ছয়টি কাংজি বুশৌ চিহ্নের মধ্যে অন্যতম। কাংজি অভিধান অনুসারে ৪৯,০৩০টি চিহ্নের মধ্যে ৪২টি চিহ্নে বুশৌ ১ ব্যবহার করা হয়। অনুভূমিক ভাবে চিত্রায়িত বুশৌ ১ চীনা লিপির ভিত্তিভূমি হিসেবে পরিচিত ইয়োংজি বাফা (永字八法) বা ইয়োংয়ের আটটি নীতির একটি নীতি হিসেবে পরিচিত।

বুশৌ ১ যুক্ত চিহ্নসমূহ

তথ্যসূত্র

আরো পড়ুন 

০০১
বুশৌ ২

বুশৌ ২ (অর্থাৎ- উল্লম্ব দাগ বা লাঠি) এক দাগবিশিষ্ট ছয়টি কাংজি বুশৌ চিহ্নের মধ্যে অন্যতম। কাংজি অভিধান অনুসারে ৪৯,০৩০টি চিহ্নের মধ্যে ২১টি চিহ্নে বুশৌ ২ ব্যবহার করা হয়। উল্লম্ব ভাবে চিত্রায়িত বুশৌ ২ চীনা লিপির ভিত্তিভূমি হিসেবে পরিচিত ইয়োংজি বাফা (永字八法) বা ইয়োংয়ের আটটি নীতির একটি নীতি হিসেবে পরিচিত।

বুশৌ ২ যুক্ত চিহ্নসমূহ

আরো পড়ুন 

Leyi Li: “Tracing the Roots of Chinese Characters: 500 Cases”. Beijing 1993,

বহিঃসংযোগ

Unihan Database - U+4E28

০০২
বুশৌ ৩

বুশৌ ৩ (অর্থাৎ- বিন্দু) এক দাগবিশিষ্ট ছয়টি কাংজি বুশৌ চিহ্নের মধ্যে অন্যতম। কাংজি অভিধান অনুসারে ৪৯,০৩০টি চিহ্নের মধ্যে ১০টি চিহ্নে বুশৌ ৩ ব্যবহার করা হয়।

বুশৌ ৩ যুক্ত চিহ্নসমূহ

আরো পড়ুন 

Leyi Li: “Tracing the Roots of Chinese Characters: 500 Cases”. Beijing 1993,

বহিঃসংযোগ

Unihan Database - U+4E36

০০২
ধলালেজ শিলাফিদ্দা

ধলালেজ শিলাফিদ্দা (বৈজ্ঞানিক নাম: Saxicola leucurus; ) মাসসিকাপিডি পরিবারের অন্তর্ভুক্ত একটি পাখি। বাংলাদেশ, ভারত, পাকিস্তান, মায়ানমার এবং নেপালে এই পাখি পাওয়া যায়।

বর্ণনা
এর বাহ্যিক গঠনের সাথে সাধারণ শিলাফিদ্দা (Saxicola torquata) এর গঠনের যথেষ্ট মিল রয়েছে। পুরুষ পাখির মাথার রং কালো, গলা বা কলার সাদা, বক্ষ উজ্জ্বল লালচে-বাদামী বর্ণের। পিঠ এবং ডানা ঘন কালো। ডানার কিছু বিশেষ ধরনের পালক ( wing coverts) এবং অঙ্কীয়দেশের (নিতম্ব) রং সাদা। পুরুষ Saxicola torquata পাখির সাথে এই পুরুষ পাখির পার্থক্য হচ্ছে উরন্ত অবস্থায় এদের লেজের পালকে সাদা রং দেখা যায় যা লেজ যখন মেলানো অবস্থায় থাকে না তখন দেখা নাও যেতে পারে। স্ত্রী ধলালেজ শিলাফিদ্দার সাথে স্ত্রী  Saxicola torquata পাখির অনেক মিল রয়েছে কিন্তু স্ত্রী ধলালেজ শিলাফিদ্দার অঙ্কীয়দেশ (নিতম্ব), লেজ এবং ডানা তুলনামূলকভাবে অনুজ্জ্বল ও ফিকে।

শ্রেণিবিন্যাস
এই প্রজাতির সমস্ত সদস্যই দেখতে প্রায় একই রকম যদিও দক্ষিণ আসামের পাহাড়ের পাখিগুলোর রং আরও ঘন এবং চঞ্চু বা ঠোঁট আরও বৃহৎ এবং পাকিস্তানের পাখিগুলোর বক্ষ আরও বেশি লালচে। যদিও সাধারণ শিলাফিদ্দা এবং ধলালেজ শিলাফিদ্দার মধ্যে অনেক মিল রয়েছে কিন্তু এরা একই প্রজাতির উপপ্রজাতি নয় বরং ভিন্ন ভিন্ন প্রজাতি।

বাসস্থান
বাংলাদেশ, পাকিস্তান, নেপাল, উত্তর, মধ্য এবং পূর্ব ভারতের দক্ষিণ আসামের পাহাড় এবং মণিপুর পর্যন্ত এদের বিস্তৃতি। এসব অঞ্চলের সমতল জলাভূমিতে এদের পাওয়া যায়। এই পাখি তৃণভূমি, লম্বা ঘাসবিশিষ্ট জলাভূমি এবং Tamarix পছন্দ করে। পানির প্রাপ্যতা এবং প্রজননের সম্ভাব্যতার ভিত্তিতে এরা স্থানীয়ভাবে এক জায়গা থেকে অন্য জায়গায় যায়।

স্বভাব এবং বংশবিস্তার
ধলালেজ শিলাফিদ্দা মাটিতে নেমে অথবা এর বসার স্থান থেকে অল্প দূরত্বে হঠাৎ দ্রুত বেগে আক্রমণ করে এর শিকারকে ধরে। তাদের সাধারণত জোড়ায় পাওয়া যায়, খুব কম সময়ই একা থাকে। এদের প্রজনন এর মূল সময় মূলত মার্চ-মে যখন এরা পদ্ম বা Tamarix এর মত গাছের উপর পেয়ালার (কাপ) মত দেখতে বাসা তৈরি করে।

তথ্যসূত্র

বাংলাদেশের পাখি
ভারতের পাখি
নেপালের পাখি
পাকিস্তানের পাখি
১৮৪৭-এ বর্ণিত পাখি
মিয়ানমারের পাখি
উত্তর-পূর্ব ভারতের পাখি
অ্যাডওয়ার্ড ব্লাইদ কর্তৃক নামকরণকৃত ট্যাক্সা
আহমেদ সিরহিন্দি

ইমাম রব্বানি শাইখ আহমেদ আল ফারুকি সিরহিন্দি (১৫৬৪–১৬২৪) () ছিলেন ভারতীয় উপমহাদেশের একজন ইসলামি পণ্ডিত। তিনি ফিকহের হানাফি ধারা ও নকশবন্দি সুফি তরিকার অনুসারী ছিলেন। তাকে মুজাদ্দিদে আলফে সানি বলা হয় যার অর্থ “দ্বিতীয় সহস্রাব্দের সংস্কারক”। মুঘল সম্রাট আকবরের ইসলাম বিরোধী কর্মকাণ্ডের বিরোধীতার জন্য তিনি অধিক পরিচিত। ভারতের সিরহিন্দে তার মাজার অবস্থিত।

প্রাথমিক জীবন ও শিক্ষা 
আহমদ সিরহিন্দি ১৫৬৪ সালের ২৬ মে সিরহিন্দ গ্রামে জন্মগ্রহণ করেছিলেন। তিনি তার প্রাথমিক শিক্ষার অধিকাংশই তার পিতা আবদুল আল আহাদ, তার ভাই মুহাম্মদ সাদিক এবং মুহাম্মদ তাহির আল-লাহোরির কাছ থেকে পেয়েছিলেন। তিনি কুরআন মুখস্থও করেছিলেন। এরপরে তিনি শিয়ালকোটে পড়াশোনা করেছিলেন, যা কাশ্মীর-বংশোদ্ভূত পণ্ডিত কামাল উদ্দিন কাশ্মীরির অধীনে জ্ঞান কেন্দ্র হয়ে উঠেছিল। 

সেখানে তিনি যুক্তি, দর্শন এবং ধর্মতত্ত্ব শিখেন এবং কাশ্মীরের আরেক পণ্ডিত ইয়াকুব সারফি কাশ্মীরি (১৫২১-১৫৯৫) এর অধীনে তাফসীর ও হাদীসের উন্নত পাঠগুলি পড়েন, যিনি তরিকা হামাদানিয়া মীর সাইয়্যিদ আলী হামাদানী সুফি তরিকার একজন শেখ ছিলেন। কাজী বাহলোল বাদখশানী তাকে আইনশাস্ত্র, নবী হজরত মুহাম্মদ (দ) এর জীবনী ও ইতিহাস শিক্ষা দিয়েছেন।

দর্শন 
আহমদ সিরহিন্দি শিক্ষায় সুফি পথ এবং শরিয়া উভয়ের আন্তঃ-নির্ভরশীলতার ওপর জোর দিয়ে বলেন, "নবীর দেখানো পথের বাইরে যা আছে তা নিষিদ্ধ।" আর্থার বুহলার ব্যাখ্যা করেছেন যে, শরিয়া সম্পর্কে সিরহিন্দির ধারণাটি বহুমুখী এবং অন্তর্ভুক্তিমূলক শব্দ যা প্রার্থনা, বিশ্বাস এবং সূফী পথের বাহ্যিক কাজকে অন্তর্ভুক্ত করে। সিরহিন্দি শরিয়তের প্রয়োজনীয় অংশ হিসেবে সুফি দীক্ষা ও অনুশীলনের উপর জোর দেন এবং আইনজ্ঞদের সমালোচনা করেন যারা শুধুমাত্র শরিয়ার বাহ্যিক দিকগুলো অনুসরণ করেন। অধস্তন আইনবিদদের সমালোচনায় তিনি বলেন: "একটি শিলার নিচে লুকিয়ে থাকা একটি কৃমির জন্য, আকাশ হল পাথরের নীচে।"

তথ্যসূত্র

আরো পড়ুন 
 
 
 <ref>
 NFIE Research

বহিঃসংযোগ 
 Biography of Hadrat Imâm Rabbânî
 Biography of Imam Rabbani Ahmad al-Faruqi as-Sirhindi (from the Naqshbandi-Haqqani Sufi Order)Naqshbandi-Haqqani Sufi OrderNaqshbandi-Haqqani Sufi Order.
 Translations of Imam Rabbani's Letters in various languages

১৫৬০-এর দশকে জন্ম
১৬২৪-এ মৃত্যু
ভারতীয় সুফি
নকশবন্দি তরিকা
নাস্তিকতার সমালোচক
ফতেহগর সাহিবের ব্যক্তি
সুন্নি সুফি
মুসলিম দার্শনিক
মুসলিম পণ্ডিত
হানাফী ব্যক্তি
হানাফি ফিকহ পণ্ডিত
মুজাদ্দিদ
সুফি
মাতুরিদি ব্যক্তি
পাঞ্জাবি ব্যক্তি
১৫৬৪-এ জন্ম
১৭শ শতাব্দীর ভারতীয় মুসলিম
হাশেমীয় ব্যক্তি
১৭শ শতাব্দীর ভারতীয় দার্শনিক
২০০৮ গ্রীষ্মকালীন অলিম্পিকে ক্যানোয়িং– যোগ্যতাপর্ব



সারাংশ

স্লালোম
প্রতিটি স্লালোম বিভাগে অলিম্পিকে রাষ্ট্র পিছু একটি করে নৌকা অংশগ্রহণ করতে পারে। শুধু তাই নয় এই ক্রীড়ায় রাষ্ট্র যোগ্যতাঅর্জন করে, কোনো প্রতিযোগী নয়।

যোগ্যতাঅর্জনের সময়সারণি:

যোগ্যতাঅর্জনকারী দেশসমূহ:

* আলজেরিয়া আফ্রিকার জন্য নির্দিষ্ট স্থানের যোগ্যতাঅর্জন করলেও, অলিম্পিকে অংশগ্রহণ না করার সিদ্ধান্ত নেয়, ফলে পরবর্তী যোগ্যতম হিসাবে কেনিয়া সেই সুযোগ পায়। কিন্তু কেনিয়াও অলিম্পিকে প্রতিদ্বন্দ্বিতা না করার সিদ্ধান্ত নেওয়ায়, নিয়মানুযায়ী, আমেরিকান চ্যাম্পিয়নশিপের থেকে ব্রাজিল ঐ স্থানে অংশগ্রহণ করে।

** প্রাথমিক ভাবে নিউজিল্যান্ড যোগ্যতাঅর্জন করলেও,অলিম্পিকে অংশগ্রহণ না করার সিদ্ধান্ত নেয়। ফলে কানাডা আমেরিকান চ্যাম্পিয়নশিপ থেকে পরবর্তী যোগ্যতম হিসাবে সেই সুযোগ পায়।

স্থির জল
প্রতিটি স্থির জল বিভাগে কোনো রাষ্ট্র একটি মাত্র নৌকো পাঠাতে পারে। এই ক্রীড়ায় রাষ্ট্র যোগ্যতাঅর্জন করে, কোনো প্রতিযোগী নয়।

আয়োজক দেশকে একটি করে নৌকা পুরুষদের কে-১, মহিলাদের কে-১ এবং পুরুষদের সি-১ বিভাগে অংশগ্রহণের সুযোগ দেওয়া হয়। তবে যদি তারা বিশ্ব চ্যাম্পিয়নশিপে যোগ্যতা অর্জন নাও করতে পারে; তাহলে বিশ্ব চ্যাম্পিয়নশিপে সর্বশেষ স্থানের দেশকে সরিয়ে আয়োজক দেশকে স্থান ডেওয়া হবে।

প্রথম বন্টন

যোগ্যতাঅর্জনের সময়সারণি:

ন্যূনতম নৌকার কোটা:

দ্বিতীয় বন্টন

আন্তর্জাতিক অলিম্পিক কমিটি স্থির জলের প্রতিযোগিতায় মোট প্রতিযোগীর সংখ্যা নির্দিষ্ট করে দিয়েছে, যার ভিত্তিতে উপর্যুক্ত ন্যূনতম নৌকার সংখ্যা নির্ধারিত হয়। তবে, একজন প্রতিযোগী নিজের দেশের হয়ে একাধিক বিভাগে অংশ নিতে পারে। সেক্ষেত্রে, প্রতিযোগীদের জন্য নির্দিষ্ট কোটায় একটি স্থান অতিরিক্ত লাভ করা যায়। এই অতিরিক্ত স্থানটি পূর্বোক্ত একাধিক বিভাগে অংশগ্রহণকারী প্রতিযোগীর দেশ যে মহাদেশীয় যোগ্যতাপর্বের মধ্য দিয়ে এসেছে সেই মহাদেশের পরবর্তী সেরা রাষ্ট্রকে ঐ স্থান প্রদান করা হয়।

বিশ্ব পর্যায়ের যোগ্যতাপর্বের পর দ্বিতীয় বণ্টন :

কে-১ ৫০০মি পুরুষ: ৪ ইউরোপ ( , , ,  ), ১ আমেরিকা (  ), ১ আফ্রিকা (  )
কে-১ ১০০০মি পুরুষ: ৩ ইউরোপ ( , ,  ), ১ আমেরিকা (  )
কে-২ ৫০০মি পুরুষ: ১ ইউরোপ (  )
কে-২ ১০০০মি পুরুষ: -
কে-৪ ১০০০মি পুরুষ: -
সি-১ ৫০০মি পুরুষ: ৪ ইউরোপ ( , , ,  ), ১ আমেরিকা (  ), ১ আফ্রিকা (  )
সি-১ ১০০০মি পুরুষ: ১ ইউরোপ (  ), ১ ওশেনিয়া (  )
সি-২ ৫০০মি পুরুষ: ২ ইউরোপ ( ,  ), ১ আমেরিকা (  ), ১ এশিয়া (  )
সি-২ ১০০০মি পুরুষ: -
কে-১ ৫০০মি মহিলা: ৫ ইউরোপ ( , , , ,  ), ১ এশিয়া (  ), ২ আমেরিকা ( ,  )
কে-২ ৫০০মি মহিলা: ৪ ইউরোপ ( , , ,  )
কে-৪ ৫০০মি মহিলা: -

ত্রিপাক্ষিক কমিশনের আমন্ত্রণ

কে-১ ৫০০মি পুরুষ ও কে-১ ১০০০মি পুরুষ: ,

অতিরিক্ত

কোটা অনুসারে নিজের বিভাগে অংশ নেবার পাশাপাশি কোনো প্রতিযোগী অন্য বিভাগেও অংশ নিতে পারে।

কে-১ ৫০০মি পুরুষ: , , , , , , 
কে-১ ১০০০মি পুরুষ: , , , , , 
কে-২ ৫০০মি পুরুষ: , , , , 
কে-২ ১০০০মি পুরুষ: , , , 
কে-৪ ১০০০মি পুরুষ: -
সি-১ ৫০০মি পুরুষ: , , , 
সি-১ ১০০০মি পুরুষ: , , , , , , , 
সি-২ ৫০০মি পুরুষ: , 
সি-২ ১০০০মি পুরুষ: , , , 
কে-১ ৫০০মি মহিলা: , , 
কে-২ ৫০০মি মহিলা: , , 
কে-৪ ৫০০মি মহিলা: -

তথ্যসূত্র
আন্তর্জাতিক ক্যানো ফেডারেশন
2008 Olympic Qualification System
বিশ্ব পর্যায়ের যোগ্যতাপর্বের পর স্থির জল প্রতিযোগিতার কোটার অবস্থা
অলিম্পিকে যে সকল রাষ্ট্র যোগ্যতাঅর্জন করেছে ২১.০৭.০৮

যোগ্যতাপর্ব
ক্যানোয়িং
অলিম্পিকের যোগ্যতাপর্ব
অলিম্পিকের যোগ্যতাপর্ব
শ্রী শিব সুব্রামনিয়া মন্দির

শ্রী শিব সুব্রামনিয়া মন্দির একটি হিন্দু মন্দির যা ফিজির নাদিতে অবস্থিত। এই মন্দিরটি দক্ষিণে নাদির প্রধান সড়কের শেষে অবস্থিত এবং এ অঞ্চলের সব থেকে বড় মন্দির।

ইতিহাস 
এই মন্দিরটি খুবই পুরাতন। মন্দিরটি ১৯২৬ সালে প্রতিষ্ঠিত হয় এবং ১৯৭৬ সালে মন্দিরটির সুবর্ণ জয়ন্তী উদ্‌যাপন করা হয়।

নতুন মন্দিরের নির্মাণ ইতিহাস   
বর্তমানে যে মন্দিরটি দেখা যায় সেটি ১৯৭৬ সালে গোল্ডেন জুবলি উপলক্ষে নির্মাণের পরিকল্পনা  হয়। মন্দিরে ভক্ত সংখ্যা বাড়তে থাকায় মন্দিরের পরিসর বৃদ্ধির প্রয়োজনীয়তা দেখা দেয়। এজন্য ১৯৮৩ সালে ভূমি অধিগ্রহণ শুরু হয়। ১৯৮৪ সালে ভূমি পূজার মাধ্যমে মন্দিরের নির্মাণ কাজ শুরু হয়। মন্দিরটি বৈদিক বাস্তু শাস্ত্র অনুসারে নির্মিত। ১৯৯৪ সালে মন্দিরের নির্মাণ শেষ হয়।

বহিঃসংযোগ  
 Fiji Visitor's Bureau
 http://www.sangamfiji.com.fj/index.php?page=temple-news-pooja

তথ্যসূত্র 

ফিজির হিন্দু মন্দির
বুশৌ ৪

বুশৌ ৪ (অর্থাৎ- বাঁক) এক দাগবিশিষ্ট ছয়টি কাংজি বুশৌ চিহ্নের মধ্যে অন্যতম। কাংজি অভিধান অনুসারে ৩৩টি চিহ্নে বুশৌ ৪ ব্যবহার করা হয়। বুশৌ ৪ চীনা লিপির ভিত্তিভূমি হিসেবে পরিচিত ইয়োংজি বাফা (永字八法) বা ইয়োংয়ের আটটি নীতির একটি নীতি হিসেবে পরিচিত।

বুশৌ ৪ যুক্ত চিহ্নসমূহ

আরো পড়ুন 

Leyi Li: “Tracing the Roots of Chinese Characters: 500 Cases”. Beijing 1993,

বহিঃসংযোগ
Unihan Database - U+4E3F

০০৪
বুশৌ ৫

বুশৌ ৫ (অর্থাৎ- দ্বিতীয়) এক দাগবিশিষ্ট ছয়টি কাংজি বুশৌ চিহ্নের মধ্যে অন্যতম। কাংজি অভিধান অনুসারে ৪২টি চিহ্নে বুশৌ ৫ ব্যবহার করা হয়।

বুশৌ ৫ যুক্ত চিহ্নসমূহ

আরো পড়ুন 

Leyi Li: “Tracing the Roots of Chinese Characters: 500 Cases”. Beijing 1993,

বহিঃসংযোগ
Unihan Database - U+4E59

০০৫
বিবাহযোগ্য বয়স

বিবাহযোগ্য বয়স বা বিবাহের বয়স হল আইনগতভাবে বিয়ে করার অনুমতি প্রাপ্তির বয়সসীমা, যা একজন ব্যক্তি অধিকার অথবা অভিভাবকীয় বা অন্য কোন প্রকারের সম্মতি হিসেবে প্রয়োগ করতে পারে।

ইতিহাস ও সামাজিক প্রক্রিয়া 
আদিকাল থেকে শুরু করে প্রাচীনকালে বয়ঃসন্ধিক বৈশিষ্টসমূহকে বিয়ের বয়সের চিহ্ন হিসেবে গণ্য করা হত। মেয়েদের জন্য এই বৈশিষ্ট ছিল ঋতুস্রাব বা মাসিকের সূচনা এবং ছেলেদের জন্য বয়ঃসন্ধিক চুল বা যৌনকেশ। প্রাচীন গ্রীসে ১২ বছর বয়সে মেয়েদের বিয়ে দেয়া হত। খৃষ্ট অব্দ চতূর্থ শতাব্দী পর্যন্ত এ প্রক্রিয়ার প্রবণতা দেখা যায়। পরবর্তীতে যৌথ পরিবার ভেঙে একক পরিবারের প্রবণতা তৈরি হওয়ার পর থেকে সমাজে বিয়ে করার বয়স বৃদ্ধি পেতে থাকে। ক্যাথলিক চার্চ ও মরমোন গীর্জার প্রভাবে এ প্রক্রিয়া আরও ত্বরাণ্বিত হয়। আনুমানিক ১৮ শতক থেকে বিয়ের বয়সের রাষ্ট্রীয় সীমা নির্ধারণের উৎপত্তি ঘটে। বর্তমানে পৃথিবীর প্রায় প্রতিটি দেশের সংবিধানে বিয়ে করার জন্য নুন্যতম সীমা বা বৈশিষ্ট(বয়ঃসন্ধি) বেধে দেওয়া হয়েছে। ব্যতিক্রম হিসেবে সৌদি আরব ও ইয়ামানে যে কোন বয়সে বিবাহের অনুমতি এখনো উন্মুক্ত আছে।

দেশ অনুযায়ী 
বিশ্বের বিভিন্ন দেশে বিয়ের বয়সের আইনি অনুমতি ছেলেদের জন্য সর্বনিম্ন ১৫ থেকে সর্বোচ্চ ২২ এবং মেয়েদের জন্য সর্বনিম্ন ১৪ থেকে সর্বোচ্চ ১৯। তবে সৌদি আরব ও ইয়েমেনে বিয়ের জন্য কোন বয়সসীমা নির্ধারিত নেই। ছেলেদের বয়স বেশি থাকার কারণ হল মানব প্রজাতিতে মেয়েদের তুলনায় ছেলেদের পরিণত হতে দুই থেকে তিন বছর বেশি সময় লাগে। এদের মধ্যে অনেক দেশে ডাক্তারি পরীক্ষায় প্রমাণিত বয়ঃস্বন্ধিকেই বিয়ের বয়স হিসেবে স্বীকৃতি দেয়া হয়। অধিকাংশ দেশেই বাবা-মায়ের অনুমতির প্রয়োজন হয়। তবে ইন্দোনেশিয়া জর্দানসহ বেশ কিছু দেশে বাবা-মায়ের অনুমতি নিয়ে নির্ধারিত বয়সের নিচেও বিয়ে করা যায়। বাংলাদেশে বিয়ের সর্বনিম্ন বয়স মেয়েদের জন্য ১৮ বছর এবং ছেলেদের জন্য ২১ বছর। ২০১৪ সালের ১৫ই সেপ্টেম্বর বাংলাদেশ সরকারের সংসদীয় স্থায়ী কমিটির বৈঠকে বাংলাদেশে বিয়ের বয়স ছেলেদের জন্য ১৮ এবং মেয়েদের জন্য ১৬ কে অনুমোদন দেয়ার পরিকল্পনা গ্রহণ করা হলেও পরবর্তীকালে তা বাতিল হয়।
২০১৬ সালের ২৫শে নভেম্বর বাংলাদেশ সরকার মেয়েদের জন্য বিশেষ ক্ষেত্রে (পিতামাতার সম্মতি এবং আদালতের অনুমতিক্রমে) ১৮।বছরের নিচে বিয়ের অনুমতিসহ বিয়ের বয়স পুনরায় ১৮ বছর নির্ধারণ করে।

দেশ অনুসারে

এশিয়া 
ছেলেদের ক্ষেত্রে ১৮ ও মেয়েদের ক্ষেত্রে ১৮
ভারতীয় নতুন আইন মেয়েদের বিবাহের বয়স ১৮ বছর

ইউরোপ

আমেরিকা
মেয়েদের ক্ষেত্রে ১৬, ক্ষেত্রবিশেষে ১৪(টেক্সাস)

ওরেনিয়া

যুক্তরাজ্য

ধর্মানুসারে

ইসলাম
কুরআনে, "বিবাহের বয়স" বয়ঃসন্ধির সাথে মিলিত হয়। ইসলামিক আইন (শরিয়া) এর বিবাহযোগ্য বয়স নেই, কারণ কোনও ন্যূনতম বয়স নেই যেখানে বয়ঃসন্ধি ঘটতে পারে। সুতরাং বয়স প্রতিটি পৃথক পৃথক এবং বিভিন্ন সংস্কৃতি এবং বিভিন্ন সময়ের মধ্যে বৈকল্পিক হতে পারে।

বিভিন্ন মাজহাব মতে সম্ভাব্য বয়স :

হিন্দু বা সনাতন
হিন্দু ধর্মসূত্রে বলা আছে যে বয়ঃসন্ধি হওয়ার পরে মেয়েকে বিবাহ করানো উচিত।

খ্রিস্টান

বৌদ্ধ

তথ্যসূত্র

বহিঃসংযোগ 



বিবাহ
আইন সম্পর্কিত তালিকা
যৌন আইন
সংবিধিবদ্ধ আইন
বৈবাহিক সনদ

বৈবাহিক সনদ হল স্বামী-স্ত্রীর মধ্যে বিবাহ সম্পন্ন হওয়ার প্রমাণস্বরুপ একটি দাপ্তরিক দলিল| অধিকাংশ আইনব্যবস্থায়, স্থানীয় সরকার কর্তৃক বৈবাহিক সনদ প্রদান করা হয়, বিবাহের দেওয়ানী চুক্তিপত্র নিবন্ধনের পর|

বিবাহ
পরিচয়পত্র
মানব প্রকৃতি

মানব প্রকৃতি () হল মানব প্রজাতির কিছু বিশেষ চারিত্রিক বৈশিষ্ট্য, যথা: চিন্তা, অনুভূতি এবং আচরণের বিভিন্ন ধরন, যেগুলো মানব সন্তান জন্ম থেকেই সমাজ, সংস্কৃতি, নিজস্ব জগৎ ও পারিপার্শিকতা দ্বারা প্রভাবিত হয়ে প্রাকৃতিক ও স্বাধীনভাবে লাভ করে। এই চারিত্রিক বৈশিষ্টগুলো কী, কীভাবে তা বিকশিত হয় এবং কীভাবে প্রভাবিত হয় তা পাশ্চাত্য দর্শনের একটি অন্যতম প্রশ্ন। এই প্রশ্নের মধ্যে নৈতিকতা, রাজনীতি, এবং ধর্মতত্ত্বের বিশেষভাবে গুরুত্বপূর্ণ প্রভাব আছে। মানব প্রকৃতির আচার বা জীবনের উপায় নিয়ম মেনে নির্মিত, সেইসাথে উপস্থাপন অবমুক্ত বা একটি ভাল জীবনের উপর সীমাবদ্ধতা হিসাবে গণ্য করা যেতে পারে।

তথ্যসূত্র 

মনোবিজ্ঞান
পাশ্চাত্য দর্শন
দর্শন
প্রকৃতি
দার্শনিক নৃবিজ্ঞান
বিবর্তনমূলক মনোবিজ্ঞান
ব্যক্তিগত জীবন
মানব আচরণ
ইসলামিক রিসার্চ ফাউন্ডেশন

ইসলামিক রিসার্চ ফাউন্ডেশন বা আই.আর.এফ. () হল ভারতের মুম্বাইভিত্তিক একটি নিবন্ধীত অলাভজনক সংস্থা, যেটি ইসলামিক দাওয়াত প্রচার করে থাকে। ইসলামিক বক্তা জাকির নায়েক ফাউন্ডেশনটি প্রতিষ্ঠা করেন। ১৯৯২ সালে সংস্থাটির ওমেন উইংস শাখা প্রতিষ্ঠিত হয়, যার পরিচালনায় রয়েছেন জাকির নায়েকের স্ত্রী ফারহাত নায়েক। জাকির নায়েকের সহোদর ভাই মুহাম্মদ নায়েক হলেন প্রতিষ্ঠানটির সহকারী ব্যবস্থাপনা পরিচালক।

আই.আর.এফ. এর অনুষ্ঠান সমুহ সরাসরি বা রেকর্ড করে পিস টিভিতে প্রচারিত হয় এবং মুদ্রিত আকারে প্রকাশ করা হয়।

তথ্যসূত্র

বহিঃসংযোগ 
 ইসলামিক রিসার্চ ফাউন্ডেশন - অফিসিয়াল ওয়েবসাইটস

ভারতভিত্তিক ইসলামি সংস্থা
১৯৯১-এ প্রতিষ্ঠিত
জবই বিল

জবই বিল বা জবাই বিল বাংলাদেশের উত্তরাঞ্চলের একটি বৃহৎ বিল। বিলটি নওগাঁ জেলার সাপাহার উপজেলায় অবস্থিত। সরকারি হিসেবে বিলটি ৯৯০ একর বা ৪ বর্গকিলোমিটার এলাকাজুড়ে অবস্থিত। বিলের পাশেই পূনর্ভবা নদী অবস্থিত।

নামকরণ
এ বিলের আসল নাম হচ্ছে ডমরইল বিল এবং মাহিল বিল যা ৪নং আইহাই ইউনিয়ানের অন্তর্গত পাহাড়ীপুকুর ব্রিজ দুটিকে পৃথক করেছে। পাহাড়ীপুকুর ব্রিজের উত্তর পার্শ্বে ডমরইল বিল এবং দক্ষিণ পার্শ্বে মাহিল বিল। জবই বিল নামে কোন বিলের অস্তিত্ব ছিল না। জবই বিল নামকরণের একটি কারণ হচ্ছে সাপাহার উপজেলার অধিকাংশ লোক জবই গ্রামের পথ বেয়ে এই ডমরইল বিলে যেতে হয় সেই সূত্র ধরে এই বিলের নাম জবই বলে ডাকে।

অবস্থান
জবই বিল নওগাঁ জেলার সীমান্তবর্তী সাপাহার উপজেলায় অবস্থিত। উপজেলা সদর থেকে ৮ কিলোমিটার দূরে শিরন্টি, গোয়ালা, আইহাই ও পাতাড়ী নামক ৪ টি  ইউনিয়নের মধ্য দিয়ে বিলটি প্রবাহিত।  আইহাই ইউনিয়ানের পাহাড়ীপুকুর, মংরইল ও মাইলডাঙ্গা গ্রামের মাঝে জবাই বিলের মূল কেন্দ্রবিন্দু। বিলের দক্ষিণ পার্শ্বে পাহাড়ীপুকুর, পশ্চিমে মংরইল, পূর্ব পার্শ্বে মাইলডাঙ্গা।

মৎস্য সম্পদ
এই ডমরইল বিলে ৯০ এর দশকে বিপুল পরিমানে বিভিন্ন প্রজাতির মাছ পাওয়া যেত এবং শীতকালে বিভিন্ন প্রজাতির পাখি ভিড় জমাতো যা মনোমুগ্ধকর পরিবেশ সৃষ্টি করত। কিন্তু কিছু অসাধু পাখি শিকারির কারণে আজ সে সকল অতিথি পাখি এখন তেমন ভাবে দেখা যায় না। এবং কিছু প্রজাতীর মাছ ও বিলুপ্ত প্রায়। বর্তমানে সরকারি ব্যবস্থাপনায় ডমরইল বিলে ২ টি মাছের অভায় আশ্রম স্থাপন করা হয়েছে। সেটিকে আমরা আঞ্চলিক ভাবে বলে থাকি  মাছের কাঠা। এটি উপজেলা মৎস্য অফিস নিয়ন্ত্রণ করে থাকে বর্তমানে সরকার মৎস চাষ  করছে।
এই ডমরইল বিলে ৯০ দশকের পূর্বে যখন বিলে হাটু পানি থাকত তখন দিন তারিখ নির্ধারণ করে বিলে মাছ ধরা (বাহান) হতে।

অতিথি পাখির অভয়ারণ্য 
জবই বিলে অতিথি পাখিদের পর্যাপ্ত খাবার থাকায় প্রতি বছর শীতের মৌসুমে ঝাঁকে ঝাঁকে অতিথি পাখির আগমন ঘটে। রাজহাঁস, শামুকখোল, চাহা, সাদা বক, কক, বালিহাঁস, পাতি সরালীসহ জানা-অজানা বিভিন্ন প্রজাতির পাখি আসে এই বিলে। পাখিদের কিচিরমিচির কলতানে সব সময় মুখরিত থাকে বিল। বিল ছাড়াও পার্শ্ববর্তী পূনর্ভবা নদী এলাকাতে অসংখ্য অতিথির আগমন ঘটে। বিলের ছোট ছোট মাছ, পোকা-মাকড় এবং শামুকই মূলত অতিথি পাখিদের প্রধান খাদ্য।  অতিথি পাখি ছাড়াও সারা বছর দেশি প্রজাতির পাখিরা বসবাস করে।

তথ্যসূত্র 

নওগাঁ জেলার দর্শনীয় স্থান
বাংলাদেশের জলাভূমি
ক্লদ জোসেফ রুজে দ্য লিল

ক্লদ রুজে দ্য লিল, () মাঝে মাঝে বানানে de l'Isle (১০ মে, ১৭৬০ – ২৬ জুন, ১৮৩৬), ছিলেন একজন ফরাসি সেনাবাহিনীর প্রতিভাবান অফিসার। তিনি বিখ্যাত ছিলেন ১৭৯২ সালে, Chant de guerre pour l'armée du Rhin শিরোনামীয় এই সংগীত ও শব্দগুলো লেখার জন্য যা লা মার্সেইয়েজ নামে পরিচিত হয় এবং জাতীয় সংগীতরূপে খ্যাত হয়।

মৃত্যু
রুজে দ্য লিল সিনে-এত-ঐসে-এর চৈজি-ল-রোইতে মৃত্যুবরণ করেন। প্রথম বিশ্বযুদ্ধ চলাকালীন ১৯১৫ সালের ১৪ জুলাই তার চিতাভস্মকে চৈজি-ল-রোই গোরস্থানে আনা হয়।

তথ্যসূত্র

 

১৭৬০-এ জন্ম
১৮৩৬-এ মৃত্যু
ফরাসি সংগীতজ্ঞ
রোমান্টিক সংগীতজ্ঞ
ফরাসি বিপ্লবের মানুষ
জাতীয় সংগীতের লেখক
জাতীয় সঙ্গীত রচয়িতা
ফরাসি বিপ্লবের ব্যক্তি
ফ্রান্সের বন্দী ও আটক
লেজিওঁ দনরের নাইট